Нохчийн халкъан яздархочо Ахмадов Мусас дийцира ша ГIапурца цхьаьна вайн театрехь бинчу балхах. ГIапура язйинчу «Да воцу доьзал», «Гезарий», «Жуккарш» пьесех дика дош элира Мусас. Массеран къамелаш даггара хилар гуш дара, кхузахь гулбелларш берриге а литературин мах хадо хууш, цуьнан чам бевзаш хиларна. Оцу цхьаьнакхетараллехь дуккха а дийцира Алиев ГIапуран кхоллараллех, оцу башхачу адаман оьздачу гIил- лакхех. Исраилова Сацитас а, Талхигова Розас а чIогIа говза йийшира Алиев ГIапуран стихаш. Республикехь гIараевлла евзаш йолчу «Илли» а, «Нохчо» а тобанийн илланчаша ГIапуран дешнаш тIехь даьхна иллеш олуш массеран а чIогIа самукъаделира. ГIапура олуш бен хIинццалц хезна да- цара уьш. Алиев ГIапуран 60 шо кхачарна лерина вовшахтоьхна дIаяьхьна и суьйре ГIапуран а, дакъа мел лаьцначун а хилла дIаяхара.